4.

U Prilogu IV. odjeljci 3., 4. i 5. zamjenjuju se sljedećim: „Odjeljak 3. POPIS ZNAČAJKI Države članice izrađuju račune izdataka za zaštitu okoliša u skladu sa sljedećim značajkama koje su utvrđene u skladu s ESA-om: — output usluga za zaštitu okoliša. Razlikuju se tržišni output, netržišni output i output pomoćnih djelatnosti, — intermedijarna potrošnja usluga za zaštitu okoliša, — intermedijarna potrošnja usluga za zaštitu okoliša za proizvodnju usluga za zaštitu okoliša, — uvoz i izvoz usluga za zaštitu okoliša, — porez na dodanu vrijednost (PDV) i drugi porezi umanjeni za subvencije na proizvode za zaštitu okoliša, — bruto ulaganja u fiksni kapital i neto povećanje nefinancijskih neproizvedenih sredstava za proizvodnju usluga za zaštitu okoliša, — krajnja potrošnja usluga za zaštitu okoliša, — transferi za zaštitu okoliša (primljeni/plaćeni). Svi podaci navode se u milijunima jedinica domaće valute. Odjeljak 4. PRVA REFERENTNA GODINA, UČESTALOST I ROKOVI ZA DOSTAVU 1. Statistički podaci sastavljaju se i dostavljaju jednom godišnje. 2. Statistički podaci dostavljaju se u roku od 24 mjeseci od kraja referentne godine. To se primjenjuje od referentne godine 2020. 3. Kako bi zadovoljila potrebe korisnika za potpunim i pravovremenim skupovima podataka, Komisija (Eurostat) izrađuje procjene ukupnih iznosa na razini EU-28 za glavne agregate ovog modula čim na raspolaganju ima dovoljno podataka o pojedinačnim zemljama. Kad god je to moguće, Komisija (Eurostat) izrađuje i objavljuje procjene podataka koje države članice nisu dostavile u roku utvrđenom u točki 2. 4. Prva je referentna godina 2020. 5. Pri svakom dostavljanju podataka države članice Komisiji dostavljaju godišnje podatke za godine n–2, n–1 i n, pri čemu je n referentna godina. Države članice mogu dostaviti sve dostupne podatke za godine koje prethode 2018. Odjeljak 5. TABLICE ZA IZVJEŠĆIVANJE 1. Za značajke iz odjeljka 3. podaci se navode raščlanjeni prema: — vrsti proizvođača/potrošača usluga za zaštitu okoliša kako je utvrđeno u odjeljku 2., — razredima klasifikacije djelatnosti za zaštitu okoliša (CEPA) podijeljenima u sljedeće skupine: — CEPA 1 — CEPA 2 — CEPA 3 — CEPA 4 — CEPA 5 — CEPA 6 — zbroj CEPA 7, CEPA 8 i CEPA 9 — sljedećim kategorijama NACE-a za pomoćnu proizvodnju usluga za zaštitu okoliša: NACE Rev. 2, područja B, C, D, odjeljak 36. Podaci za područje C iskazuju se na sljedeći način: — NACE C.10–C.12 – Proizvodnja prehrambenih proizvoda; pića i duhanskih proizvoda — NACE C.17 – Proizvodnja papira i proizvoda od papira — NACE C.19–20 – Proizvodnja koksa, kemikalija i rafiniranih naftnih i kemijskih proizvoda — NACE C.21–23 – Proizvodnja farmaceutskih proizvoda, proizvoda od gume i plastike i ostalih nemetalnih proizvoda — NACE C.24 – Proizvodnja metala — NACE C.25–30 – Proizvodnja gotovih metalnih proizvoda, uključujući strojeve i opremu — NACE C.13–16, 18, 31–33 – Ostale proizvodne djelatnosti Države članice u kojima ukupni iznos prihoda ili broj zaposlenih osoba u jednoj ili više tih raščlambi prema NACE-u čini manje od 1 % ukupne vrijednosti za Uniju ne trebaju dostavljati podatke za te raščlambe prema NACE-u. 2. Razredi CEPA-e iz točke 1. su sljedeći: CEPA 1 – Zaštita zraka i klime CEPA 2 – Gospodarenje otpadnim vodama CEPA 3 – Gospodarenje otpadom CEPA 4 – Zaštita i sanacija tla, podzemnih voda i površinskih voda CEPA 5 – Smanjenje buke i vibracija CEPA 6 – Zaštita biološke raznolikosti i krajolika CEPA 7 – Zaštita od zračenja CEPA 8 – Istraživanje i razvoj okoliša CEPA 9 – Ostale djelatnosti zaštite okoliša.”;